open-index/open-wikipedia-markdown huggingface dataset:
Lèngoa ligure antiga

O **Lìgure Antîgo** o l'êa unn-a léngoa parlâ da-i Lìguri Antîghi avanti l'êpoca romànn-a e ascì into méntre de sta chi. O teritöio da sêu difuxón o l'éa gràn pàrte de l'Itàlia do Nòrd ciü u meridión da Frànsa (Àrpi Marìttime).

Gh'é dôe teorîe in sciâ natûa de l'Antîga Lèngoa Lìgure. A primma a l'é a teorìa de l'origine "anaria": pâ che o lìgure de quella vòtta no fïse 'na léngoa europea, ma ch'a segge vegnûa da-e léngoe che se parlavan into Mediterraneo primma de l'arîvo di Indeuropei. Nino Lamboglia o l'é stæto ûn di primmi a scrîve 'sta teorîa.
L'ätra a l'é a teorîa de l'orìgine "celtica"; a Lèngoa Lìgure Antîga a saiéva arivâ in Italia co' i Celti into V secolo a.C.

## Paròlle
Arcunn-e paròlle de Lìgure Antîgo:

## Bibliografîa
* 
*
* 
* 

Categorîa:Lengua ligure
Categorîa:Vocabolâio
Lengoa asturiann-a

L**'Asturiàn** (*asturianu*) o l'é 'na léngoa do grùppo lengoistego italico òcidentâle parlâ in Spàgna, into Prinçipâto de Asturias. Insémme a-o Lionéize e a-o Mirandéize, a léngoa asturiànn-a a forma o coscì dîto sotogrùppo de léngoe lionéize o asturiàn-lionéize.

## Descriçión e stöia
L'asturiàn ò bable, ch'o l'é unn-a de træ léngoe ch'i fàn pàrte do grùppo lenguìstico lionéize, o se costitoìsce cómme léngoa indipendénte do 1980, quànde s'inàndia l'Académia da Léngoa Asturiànn-a (ALLA). Quésto o l'é 'n òrganìsmo do Prinçipâ de l'Astùrie ch'o l'à elaboròu 'na normatîva, 'na gramàtica e in diçionâio pe-o lionéize parlòu inte quéllo teritöio, bazàndose in sce-i dialétti centrâli.

L'asturiàn o l'é riconosciûo into Statûto d'Outonomîa de l'Astùrie e, asémme a-o catalàn, o vàsco, o galiçiàn, o lionéize, l'aragonéize e l'òçitàn, o l'é unn-a de léngoe minoritâie ch'én avardæ da-o stâto spagnòllo d'aprêuvo a-a Càrta eoropêa de léngoe regionâli ò minoritâie. 

Scibèn che l'asturiàn o gôde de 'na fòrte identitæ colturâle e de 'n grànde ròllo inte l'istruçión, a sò situaçión sociolengoìstica a rèsta conplicâ pe-a fârta d'ofiçialitæ pìnn-a, raprezentàndo un di câxi ciù dinstìnti de minorànse lenguìstiche de l'Eoröpa oçidentâle.

## Âtri progètti

Asturiàn
Categorîa:Spagna
Lengua lettone

O **Léttone** (*latviešu valoda*) ò *Lettoniàn* a l'é unn-a lengua do gruppo lengoistego baltego oççidentâ. Lengua offiçiâ da Lettònia.

## Descriçion e stöia

## Vôxe corelæ
* Lettònia
* Lengoe indoeuropê

## Atri progètti

Categorîa:Lengue do Gruppo Baltego
Lengua curda

O **Cùrdo** (*Kurdî*) o l'è 'n insémme de dialétti do grùppo lengoìstego irànico, parlòu in tòcchi de Iran, Iraq, Sciria e Turchia e da diversci emigranti sorviatùtto into nòrd Euròpa ascì.

## Descriçion e stöia

## Âtri progètti

Categorîa:Lengue do Gruppo Iranico
Lengua osseta

L**'Osseto** (Ирон ӕвзаг - Iron ăvzag) a l'é unn-a léngoa do grùppo lengoistego iranico, parlâ inte l'Ossezia a-o confin tra a Ruscia e a Geòrgia.

## Descriçion e stöia

## Nòtte


## Atri progètti

Categorîa:Lengue do Gruppo Iranico
Lengua Pashtu

O **Pashtu** (پښتو - paʂto) a l'è 'na lengua do grûppo lengoistego irànico, parlâ in parte de Afghanistan, Pakistan e India.

## Descriçion e stöia

## Atri progètti

Categorîa:Lengue do Gruppo Iranico
Lengua farsi

O **Persiàn moderno**, dïto **farsi** ascì, (*فارسی - fārsi*), o l'è unn-a lengua do gruppo lengoistego iranico. Lengua ofiçiâ de l'Iran, a l'è parlâ in parte de l'Afghanistàn, Uzbekistàn, Tajikistàn, Rùscia e Daghestàn da ciù ò meno 110 milioìn de persónn-e.
## Descriçion e stöia

## Âtri progètti

Categorîa:Lengue do Gruppo Iranico
Dialetto andaluso

L**'Andalôzo** (*Andalú*, *Andalûh*) o l'è 'n dialétto do grùppo lengoìstico italico òcidentâle, in particolâ da léngoa spagnòlla (ò Castiliàn), parlòu inta región de Seviggia (Andalózia, inta Spàgna meridionâle) e a Gibiltæra, Ceuta e Melilla ascì.

## Descriçión e stöia

## Âtri progètti

Andalôzo
Categorîa:Spagna
Lengua aragoneise

L**'Aragonéize** (*Aragonés*) o l'è 'na léngoa do grùppo lengoistego italico òcidentâle parlâ in Spagna inte vàlli di Pirenei da región de l'Aragónn-a.

## Descriçión e stöia

L'aragonéize o l'é riconosciûo into Statûto d'Outonomîa de l'Aragónn-a e, asémme a-o catalàn, o bàsco, o galiçiàn, o lionéize, l'asturián e l'òçitàn, o l'é unn-a de léngoe minoritâie ch'én avardæ da-o stâto spagnòllo in acòrdio a-a Càrta eoropêa de léngoe regionâli ò minoritâie. A sò situaçión sociolengoìstica a rèsta conplicâ pe-a fârta d'ofiçialitæ pìnn-a, raprezentàndo un di câxi ciù particolæ de minorànse lengoìstiche de l'Eoröpa de ponénte.

## Âtri progètti

Aragonéize
Categorîa:Spagna
Lengua sànscrita

O **Sànscrito**, (संस्कृतं - saṃskṛtam), a l'è unn-a lengua do gruppo lengoistego indoario. Unn-a de 23 lengue ofiçiæ de l'India a l'è parlâ in Sri Lanka, Nepal e Bangladesh ascì.

## Descriçion e stöia

O sànscrito a l'è a lengua liturgica do Buddiximo, de l'Induiximo e do Giamiximo ascì, quindi a l'è parlâ da-i moneghi in Cinn-a, Giappon, Thailandia e Vietnam e a g'ha unn-a poxiçion scimile a quella do Latin o do grego antigo in Euròpa.

## Nòtte


## Atri progètti

Categorîa:Lengue do Gruppo Indoario
Lengua hindi

L**'Hindi** (*हिन्दी*) a l'è 'na lengua do gruppo lengoistego indoario çentrâ. Unn-a de 23 lengue ofiçiæ de l'India.

## Descriçion e stöia

## Âtri progètti

Categorîa:Lengue do Gruppo Indoario
Lengua bengali

O **Bengali** (বাংলা - Bāṇlā) a l'è unn-a lengoa do grûppo lengoistego indoario orientâ . Unn-a de 23 lengue offiçiæ de l'India, a l'è parlâ into Bangladesh ascì.
## Descriçion e stöia

## Âtri progètti

Categorîa:Lengue do Gruppo Indoario
Lengua nepaleise

O **Nepaleise**, dïto **Gorkhali** ascì, (नेपाली - nepālī o गोर्खाली - gorkhālī), a l'è unn-a lengua do gruppo lengoistego indoario settentrionâ. Unn-a de 23 lengue offiçiæ de l'India e lengua offiçiâ do Nepal, a l'è parlâ into Bhutan ascì.

## Descriçion e stöia

## Âtri progètti

Categorîa:Lengue do Gruppo Indoario
Lengua marathi

O **marathi** (*मराठी*, *Marāṭhī*) a l'è unn-a lengua do gruppo lengoistego indoario oççidentâ, a l'è unn-a de 22 lengue offiçiæ de l'India. 

## Descriçion e stöia

## Vôxe corelæ
*Lengoe de l'India

## Atri progètti

Categorîa:Lengue do Gruppo Indoario
Lengua singaleise

O **Singaleise** (සිංහල, *Siṁhala*) a l'è unn-a lengua do gruppo lengoistego indoario meridionâ, e lengua offiçiâ do Sri Lanka.

## Descriçion e stöia

## Atri progètti

Categorîa:Lengue do Gruppo Indoario
Lengua gujarati

O **Gujarati** (ગુજરાતી) a l'è unn-a lengua do gruppo lengoistego indoario oççidentâ. Unn-a de 23 lengue offiçiæ de l'India, a l'è parlâ into Pakistan ascì e da diversci emigranti in atre naçioin do mondo.

## Descriçion e stöia

## Âtri progètti

Categorîa:Lengue do Gruppo Indoario
Lengua armenn-a

L**'Armen** (Հայերեն - *Hayeren*) a l'è a sôla lengua do grùppo lengoistego armen. Lengua ofiçiâ de l'Armenia, a l'è parlâ in Ruscia, Geòrgia e Iran ascì e da diversci emigranti into mondo.

## Descriçion e stöia

## Vôxe corelæ
* Alfabeto armêno

## Âtri progètti

Categorîa:Lengue do Gruppo Armèn
Lengue niger-kordofaniann-e

A famiggia de **lengue niger-kordofaniann-e** (o do **Niger-Congo**) a l'è a famiggia de lengue ciù grossa a-o mondo e a ciù grande de l'Africa pe area geografica, numeo de personn-e che a parlan e numeo de lengue.

A ciù parte de lengue indigene do sud do Sahara son de questa famiggia.

## Sottogruppi maggioî
I sottogruppi maggioî son
* **Lengue kordofaniann-e**: parlæ in to sud do Sudan, vexin a i Monti de Nuba.
** **Lengue Heiban** (dïte Koalib o Koalib-Moro ascì)
*** Ko
*** Warnang
*** Rere 
*** Otoro
*** Logol 
*** Heiban (dïta Ebang ascì)
*** Laro
*** Shwai (dïta Shirumba ascì)
*** Tiro
*** Moro
** **Lengue Talodi** (dïte Talodi-Masakin o Lafofa ascì)
*** Tegem
*** Lafofa
*** El Amira
*** Nding
*** Talodi (dïta Jomangascì)
*** Tocho
*** Acheron
*** Lumun
*** Torona
*** Ngile
*** Dagik (dïta Dengebuascì) 
** **Lengue Rashad**
*** Tegali -Tagoi
*** Rashad
*** Tegali
*** Tumali
*** Moreb
*** Tagoi
*** Turjuk
*** Tingal
*** Tukum
*** Turum
** **Lengue Katla**
*** Katla
*** Tima
* **Lengue mande**: parlæ in te l'Africa de ponente; incluse e lengue bambara, e lengue parlæ into Mali, e a lengua soninke, unn-a lengua parlâ principalmente into Mali e into Senegal e Mauritania ascì.
** Manding Oççidentâ
*** Xaasongaxango (Mali)
*** Maninkakan, Oççidentâ (Senegal)
*** Mandinka (Senegal)
*** Maninkakan, Kita (Mali)
*** Kagoro (Mali)
** Manding Orientâ
*** Marka-Dafin
**** Marka (Borkinn-a Fäso)
** Nord-Orientâ Manding
*** Lengue Bamana 
**** Bamanankan (Mali)
**** Dioula (Borkinn-a Fäso, Còsta d'Avòio)
** Sud-Orientâ Manding
*** Maninkakan, orientâ (Guinea)
*** Maninka-Mori
**** Wojenaka (Còsta d'Avòio)
**** Worodougou (Còsta d'Avòio)
**** Koro (Còsta d'Avòio)
**** Koyaga (Còsta d'Avòio)
**** Mahou (Còsta d'Avòio)
**** Maninka de foreste (Còsta d'Avòïo)
*** Maninka, Konyanka (Guinea)
*** Maninka, Sankaran (Guinea)
*** Manya (Libeïa)
* **Lengue de l'Atlantico-Congo**
** **Lengue atlantiche**
*** Wolof, parlâ into Senegal
*** Fula, parlâ in to Sahel.
** **Lengue ijoid**: parlæ inta Nigeria
*** Ijo
*** Defaka.
** **Lengue dogon**: parlæ in Mali
** **Lengue do Volta-Congo**
*** **Lengue senufo**: parlæ in Còsta d'Avòïo e Mali.
*** **Lengue gur**:
**** Dagbani parlâ in to nòrd do Ghana
**** Gur parlæ inta Còsta d'Avòïo, Tògo, Borkinn-a Fäso e Mali.
*** **Lengue Adamawa-Ubangi**
**** Lengua sango parlâ in ta Repubbrica Çentro Africann-a.
*** **Lengue kru**: parlæ in te l'Africa de ponente,
**** Bété
**** Nyabwa
**** Dida
*** **Lengue kwa**
**** Akan, parlâ in Ghana
**** Gbe, parlæ in Ghana, Tògo, Benin, e Nigeria, de quæ l'Ewe a l'è a ciù conosciua.
*** **Lengue Benue-Congo**, tra e quæ:
**** Lengue Bantu: un gruppo molto grosso ch'o comprende 
***** Swaïli
***** Zulu.
**** Lengue Yoruba
**** Lengue Igbo, parlæ inta Nigeria.

## Veddi ascì
* Classificaçion de lengue
## Âtri progètti
Lengue austronesian-e

A famiggia de **Lengue austronesian-e** a l'è a segonda famiggia de lengue ciù grossa a o mondo.
E lengue da famiggia austronesian-a son parlæ in te isoe sud-est de l'Asia e de l'Paxiffego. O nomme *Austronesian* o vegne da o latin *auster* (vento do sud) e da o grego antigo *nêsos* (isoa).

## Sottogruppi maggiô
Lengue parlæ da a-o manco 4 milioin de personn-e comme lengua muæ
* Giavaneise (76 mioin)
* Maleise (40 mioin, 175 mioin in somma)
* Sundaneise (27 mioin)
* Tagalog (22 mioin, ~85 mioin somma)
* Cebuàn (19 mioin, ~30 mioin somma)
* Malagascio (17 mioin)
* Madureise (14 mioin)
* Ilokàn (8 mioin, ~10 mioin somma)
* Hiligaynon (7 mioin, ~11 mioin somma)
* Minangkabau (7 mioin)
* Batak (6 mioin, compreixi i dialetti)
* Bikol (4.6 mioin, compreixi i dialetti)
* Banjar (4.5 mioin)
* Balineise (4 mioin)
;Lengue offiçiæ:
* Indonexan (23 mioin, Indonexia)
* Tagalog (22 mioin, ~85 millioin total, Filippinn-e)
* Maleise (18 mioin, Malaysia, Scingapô, and Brunei)
* Malagascio (17 mioin, Madagascar)
* Tetum (800.000, Timor Leste)
* Fijian (350.000, 550,000 total, Fiji)
* Samoan (370.000, Samoa)
* Tahitian (120.000, Polinesia Françèise)
* Tongàn (108.000, Tonga)
* Gilberteise (100.000, Kiribati)
* Maori (100.000, Neuva Selanda )
* Chamorro (60.000, Guam e Isoe Marianne du Nord)
* Marscialleise, dïta Ebon ascì (> 44.000, Isoe Marshall)
* Naureise (6.000, Nauru)
* Hawaïan (1.000, Hawaï)

## Clascificaçion
**Austronesian**
* Atayalic (Atayal, e Seediq) [e lengue Seediq son dïte: Truku, Taroko o Sediq ascì]
* Formosan orientâ
** Settentrionâ (Basai-Trobiawan,Kavalan)
** Çentrâ (Amis)
** Sud-oççidentâ (Siraya)
* Puyuma
* Paiwan
* Rukai
* Tsouic (Tsou, Saaroa, Kanakanabu)
* Bunun
* Basso-oççidentâ
** Basso-oççidentâ çentrâ (Taokas-Babuza, Papora-Hoanya)
** Thao
* Formosan nord-oççidentâ (Saisiyat, Kulon-Pazeh)
* Malayo Polinesian *(veddi sotta)*

### Lengue Malayo Polinesian-e
**Malayo Polinesian-e**
* Lengue do Borneo e de Filippinn-e:
** Tagalog
** Cebuàn
** Hiligaynon (dïto *Ilonggo* ascì)
** Ilokàn
** Kapampangan
** Malagascio
* Lengue do nucleo Malayo Polinesian: 
** Sunda-Sulawesi, o Malayo Polinesian centro-oççidentâ:
*** Indonexian oççidentâ:
**** Bugineise (do Sulawesi)
**** Achineise
**** Cham (Vietnam) 
**** Maleise
**** Iban (do Borneo) 
**** Sundaneise 
**** Giavaneise
**** Balineise
**** Chamorro
**** Palauan
** Malayo Polinesian centro-orientâ
*** Centrâ, o Bandanesian
**** Lengue de Timor Leste
**** Lengue de l'isoa de Sumba
**** Lengue de l'isoa de Flores
**** Lengue de isoe Maluku
*** Orientâ, o *Melanesian*
**** Lengue do o sud da baia de Halmahera-Geelvink
***** Lengue de Halmahera e da Neuva Guinea oççidentâ (e ciù improtanti: Tabae e Biak)
**** Lengue Oçeaniche
***** Lengue da Melanesia
***** Lengue da Polinesia
***** Lengue da Micronesia

## Veddi ascì
* Classificaçion de lengue

## Âtri progètti
O cianto de Maria

Opera letiaia in zeneize antigo de l'Anonimo Zeneize, tra o XIII secolo e o XIV secolo.

A coppùa ispiraçion religiosa de l'Anònimo a ponn-e çerti so versci de gran intenscitæ drammatica a-a mæxima arteçça foscia pâ a quella de Jacopon da Todi.

Inte questa poexia a Madonna in primma personn-a a conta e faxi da pascion de Cristo.

### '''''O cianto de Maria'''''

Quando e' lo vi' cossì ferir
de pugni, de corpi e de natae,
con tante injurie far e dir,
le carne soe sì tassae,
enspinao e spuazao,
jastemao con gran furor,
scregnio e desprexiao;
a tar vergogna e desonor
tuta de dor me comovei,
lo spirito me somentì,
lo seno e la voxe perdei,
strangoxa', cazando lì.
Comego eram mee soror
e atre femene monte,
chi vegando esto dolor,
de grande angustie eram ponte;
de le quae fo la Magdalena,
chi pu cha tute, aster mi,
ne portà gran dolor e penna,
per zò che De' la trasse a si.
Poi, instigando li Zué
chi criavam: "Mora, mora,"
e sacerdoti e pharisé,
fo zugao e traio fora
per lo comando de Pilato;
e lo centrego criava,
con tuto l'atro povoro mato
chi de noxer no cessava.
Jastemando con gran voxe
lo me fijor, sì gamaitao,
constresem a portà la croxe
donde elo devea esser javao.
En quela doze visaura
e su la soa santa testa
de lavajo e de brutura
abondava gran tempesta.
E', trista maire, lo seguìa,
com le aotre done chi pianzeivam
vegnando in mia compagnia,
chi como morta me rezeivam.
Tam fin, a quelo logo fomo
donde 'lo fo crucificao,
per lo peccao de quelo pomo
donde Adam fo prevaricao.
A mea vista, in quelo legno
lo so corpo santo e biao
da lo povoro neco e malegno
duramenti fo javao.

.....

Questo era lo me gram dolor
che sostener e' no poeva;
verme partir de tal fijor,
ni mai aotro no avea!
La mea voxe era perìa,
chi no poeva ensir de for,
ma sospirando sì zemia,
quaxi szhatando per lo cor.
Considerando che morìa
la cossa che tanto amava
dentro e de for me stramortìa
l'angosa che de lui portava.
Ma sì me sforzai a dir:
"O doze fijor, guai a mi,
chi te vego cossì morir!
Ché no posso morir per ti?
Guarda in ver' esta cativa
pina de szheso e de dolor;
no laxà de poi ti viva,
che no te dexe morir sor;
o morte, no me perdonar!
Chè, se te schiva l'atra gente,
tropo me piaxe e sì m'è car
che tu me oci' a presente.
O fijor, doze amor me',
che sozamente se portamo!
Senza voi che farò e'?
Fai sì che insemel noi moiramo.
O Zué fauzi e desperai,
donde me ven gran ruina,
pregove che voi ociai,
con lo fijor, questa meschina!
Guaimé, morte, como è presta
de zuigar lo fijor me'!
Che mara raxom è questa
che te dexiro e no me ve'?
Lo me viver è morì,
e lo morir vita me par:
lo sor me' vego oscurì,
tenebrosa, che dom e' far?
Oimé, donde tornerò e'
per devei esser consejaa?
Respondime, doze segnor me':
da chi serò e' pu compagnaa?
Se no te piaxe e tu no vòi
ch'e' contego morir deja,
car fijor chi tuto pòi,
en qualche guisa me conseja!

Categorîa:Conponiménti in lìgure
Categorîa:Còdice Morfìn
A battaggia de Laiazzo

Opera letiaia in zeneize antigo de l'Anònimo zeneize, tra o XIII secolo e o XIV secolo.

L'Anònimo o l'è un poeta civï ascì e o crea unn-a epica basâ in sci conti de battagge de Zena e di Liguri.
 
In te vittöie de Laiazzo (Laiasso)  (1294) e de Curzola (1298) contra i venessien, o poeta o vedde a man do Segnô, che o l'arrëze i zeneixi, perchè ommi de virtù e guidæ da ammiraggi pin de sæximo e pii, de contra i venessien son descriï comme gentussa gramma.

## '''''A battaggia de Laiazzo'''''

Veniciam dissem intrando:
- Fucí som, in terr'ascoxi:
sperdui som, noi avisando,
li soci porci levroxi.

Niente ne resta a prender
se no li corpi de li legni:
preixi som senza defender;
de bruxar som tuti degni. -

Como 'li fom aproximai,
queli se levàn lantor,
como leon descaenai,
tuti criando: - A lor! A lor! -

Lì fo gran bataia durà
de le barestre, lance e pree,
chi da nona a vespro durà
e cazinna pre galee.

Bem fè mester l'ermo in testa
e de le arme fir guardao;
s'era spessà la tempesta
l'aere pareva anuvelao.

Venneciam fon vaguì,
le lor taride atraversae;
li nostri ge montàn garnì,
chi ben punì le lor pecae.

Cum spae, rale e costorel
gran venianza fen de lor:
venzui fon li mar guerer
e Zenoeixi n'an l'onor,

chi vinticinque taride àn
retegnue in questa rota,
che incontente li cremàn:
l'aver piiàm chi g'era sota.

Or par ben chi som pagai
li Veniciam tignosi:
ni conseio che zà mai
mentoem porci levroxi;

che la lengua no à osso
e par cossa monto mole,
ma sì fa rompir lo dosso
per usar mate parole.

Tanto som pu vetuperai
quanto pu noi desprexiavam:
se da menor som conquistai,
men son tornai cha no mostravam.

E' spesso ò oido dir
che lì sor tornar lo dano,
donde sor lo mar ensir,
e scotrimento con engano.

E' no me posso arregordar
d'alcum romanzo vertader
donde oyse uncha cointar
alchum triumpho si sobrer.

E per meio esser aregordenti
de sì grande scacho mato,
correa mille duxenti
zontoge noranta e quatro.

Or ne sea De loao
e la soa doze maire,
chi vitoria n'à dao
de gente de sì mar aire.

Lo grande onor che De n'à faito,
noi no l'avemo meritao;
ma lo grande orgoio è staito
degno d'eser abaxao.

E De chi ve e tuto sa
cum eternal provision,
sea, quando mester ne fa,
semper nostro campion.

## Nòtte


Categorîa:Conponiménti in lìgure
Categorîa:Còdice Morfìn
Steva De Franchi

**Steva De Franchi** (Zêna, 1714 - Zêna, 1785) o l'è stæto 'n poêta ch'o l'à scrîto in léngoa lìgure.

## Vìtta
Patrìçio zenéize, dîto fra i Arcadi *Micrilbo Termopilatide*, o l'à parteçipòu a-e giornæ do 1746 ch'àn scorîo i Aostrìachi da Zêna. Poêta patriòtico e d'amô e autô de tiâtro ascì, e sò òpere prinçipæ son *Ro chittarrin o sæ stroffoggi dra Muza* (1772) e e *Comedie trasportæ da ro Françeize in lengua zeneize* (1772 e 1781). 

O conoscéiva e o l’amâva a léngoa zenéize da quæ o l’à de lóngo pigiòu e diféize cóntra quélli che l’acuzâvan d’êse ’n “lengoàggio coròtto”; e pròpio in diféiza do zenéize o scrîve *Ro stampao a ri veri e boìn zeneixi che lezeran*, prefaçión a-o sò “Chittarin Zenéize”. O se lamentâva da mancànsa de ’n vocabolâio, ma o sostegnîva che quèsto o no l’inpedîva a-o zenéize d’avéi de sò paròlle particolâri.
 
Tradutô de òpere françéixi in zenéize (tra e âtre quélle do Molière ascì) e arecugéite inte *Comedie trasportæ da ro Françeize in lengua zeneize*. Co-a colaboraçión de âtri òmmi de létere zenéixi o l’à tradûto *Ra Gerusalemme deliverâ* (*[[A Gerusalemme liberâ]]*).
Lê ascì o détta de régole pe scrîve e lêze o Zenéize asæ scìmili a quélle do Cavàlli.

## Òpere
### Prinçìpio de ''Ra Gerusalemme deliverâ''

### Testi antològichi
* *[[Ro terremoto de Lisboña]]*
* *[[Meditaçion dra morte]]*
* *[[Lezzendia dro famoso combattimento]]*
* Un tòcco de *[[Ro retorno non previsto]]*
* Un tòcco de *[[Re preçiose ridicole]]*
* *[[Conseggia ro tò coeu]]*

## Âtri progetti

## Colegaménti estèrni
* 
*
* "L'avvocato Patella", testo integrâle da Wikisource.

Categorîa:Biografìe
Categorîa:Çitén da Repùbrica de Zêna
Poêti in léngoa lìgure|De Franchi, Steva
De Franchi, Steva
Meditaçion dra morte

Opera letiaia in zeneise de Steva De Franchi.

### ''Meditaçion dra morte''

Quando dri giorni mæ sarà vegnùo 
l'ultimo, e quello gran momento estremmo, 
bezoeugnerà vegnî à ro ponto cruo 
de dâ conto de tutto; ah, sùo e tremmo! 
Dunque m'ho da redùe à ro Faremmo, 
gh'è tempo... ancoeu... doman...non ho possùo? 
Poi con un serra serra se trovemmo 
a bruxâ con ro popolo perdùo. 
Oh, che spavento à quella intimaçion! 
Non ghe n'ho de menùi...o l'è spedio... 
ch'o se prepare à ra sò confession. 
Fin d'aora voeuggio fâra, e son pentìo.
Fin che ho tempo, domando ro perdon:
Misericordia, Redentor mio Dio.

Categorîa:Conponiménti in lìgure
Ro terremoto de Lisboña

Opera letiaia (sonetto) in zeneise de Steva De Franchi.

### ''Sciù ra destruçion de Lisboña per ro terremoto seguio l'anno 1755''
Moeuran ri regni e moeuran re çittæ,
finiscian re grandeççe in pûra e in zetto.
Ro passaggê stupisce e dixe: - Ond'étto
ti, che t'eri dro mondo uña meitæ?

Ri superbi palaçii, e re contræ,
ri sûoî dro Scultô, de l'Architetto,
dond'ælan? Che peccao! Son lì à macchetto,
reversi in re roviñe e sotterræ!

Steva, quest'è ro caxo de Lisboña.
Ri anni crescian. Pensa à ri caxi toeu,
che per l'urtimo scrollo ogn'ora è boña.

Ti me diræ, che Dio sarvi o ne voeu,
ch'o l'ha re braççe averte, e ch'o perdoña,
ma pensa che l'è giusto e che se moeu. 

Categorîa:Conponiménti in lìgure
Tu, omo chi vai per via

Opera letiaia in zeneize antigo de l'Anònimo Zeneize, tra o XIII secolo e o XIV secolo.

### '''''Tu, omo, chi vai per via'''''

:Tu, omo, chi vai per via,
san e zovem e fresco e forte
non andar per vie torte
como nave senza guia.

:Chè, se lo mondo par che ria
e vita longa deporte,
aspeità de' doe xorte:
o vejeza o marotia.

:Donca faza vigoria
no te ingane ni conforte;
ni re' vento alcun te porte,
donde inderé alcun no sia.

:Lavora fin che n'ai bailia
anti ca l'ora te straporte,
donde no se po' dar storte,
ni aver alcuna aìa.

:Tuta la scritura cria:
"poi che seràm serrae le porte,
zà no serà chi te reporte
a remendar chi marvaxia".

:E' no te digo boxia
chi vanamenti te conorte:
se poi tornam gente morte
quelli chi sum passai ne spia.

Amen.

Categorîa:Conponiménti in lìgure
Categorîa:Còdice Morfìn
Conseggia ro tò coeu

Opera letiaia in zeneise de Steva De Franchi.

**Conseggia ro tò coeu...**

Conseggia ro tò coeu con quella sciô, 
Minetta, ch'è così bella appomâ, 
fresca brillante e piña de rozâ, 
e chi ne manda un così grato odô. 

Vàttela à piggia int'ro carâ dro Sô, 
ti ra viræ lì brutta asberuffâ: 
re foeugge ghe començan à crovâ 
e frolla e passa a perde ro frescô. 

Quest'è ra vera idea dra tò belleçça, 
chi te fa stâ così superba e dura. 
Quando spontean ri agni dra veggieçça, 

per ti non sentirò ciù foeugo ò arsura: 
tutta sarà cangiâ ra tò fiereçça, 
e in amô ti faræ brutta figura. 

Da o scito de:Alessandro Guasoni
Categorîa:Conponiménti in lìgure
O mâ o canta

Opera letiaia in zeneise de Giobatta Vigo.


### '''O mâ o canta'''
Quande co-i mòuxi s'armonizza o vento
e ciù de 'n tron da-e nuvie se desccianta,
sentî lazzù da-a lunxi o mâ chi canta
con quelle voxe chi ve fan spavento.

E quande con soave mormoamento
stanco de scheuggio in scheuggio o mâ s'agguanta,
sentî comme 'na voxe chi v'incanta,
chi ve commeuve ciù d'un sentimento.

E comme canta o mâ ne-e sò tempeste,
cantemmo noî de raggia e de magon,
e femmo comme lê furie d'Oreste.

E comme o mâ chi spande a sò canson
tra o çê luxente, tra sorrisi e feste,
coscì da-o cheu scaccemmo unna pascion.

Categorîa:Conponiménti in lìgure
O disinganno

Opera letiaia in zeneise de Giobatta Vigo.


**O disinganno**

Quand'ëa figgeu me paiva o çê ciù bello

e ciù luxente e stelle, a lunn-a e o sô,

e ciù soave o canto de l'öxello,

messaggê do spontâ do primmo arbô.

In sce l'orlo d'un fiumme o d'un rianello

scorrivo a grïgoa, e o grillo cantadô;

e schittando pe-i proei comme un frenguello,

m'innamoavo d'ogni erba e d'ogni sciô.

A ciæabella scorrivo, a farfalletta,

a l'imbrunî, vixin a-i campisanti;

sensa trovâme puìa da sciâ Cicchetta.

Ma poi, vegnindo a l'uso da raxon,

questo mâ, questo çê, con questi incanti,

me son comparsci un seunno, unn'illuxon!

Da o scito de:Alessandro Guasoni
Categorîa:Conponiménti in lìgure
Incontro

Opera letiaia in zeneise Doardo Firpo

**Incontro** (grafîa òriginâle de l'outô)



A rondaninn-a a calla zù in sce l'ægua

e a s'incontra con quella chi ven sciù

da-o çê da vasca;

un àttimo se tóccan e van via.



Unn-a a ritorna dove a nostra föa

a finisce sens'ombra e sensa fô,

l'ätra into paise a va dove l'ödô

di proei fiorii o dùa sensa fin

e l'öa a trilla eterna in sciâ mattin.



A galla resta un zeugo de çercetti

che se ne van a-i òrli ciancianin.

Categorîa:Conponiménti in lìgure
Idillio

Opera letiaia in zeneise Doardo Firpo

### '''Idillio'''
Quande inte lunghe seie là da stæ 
veddo a farfalla gianca ch'a se pösa 
in sce-o fiore da-o gambo lungo e fin, 
e l'aa ch'a ghe fa veia un pò a s'imbösa 
comme a barchetta sotta o ponentin, 
e se barcòllan poi tutti doì 
mentre da l'erba vegne un son sottî, 
a muxica che sento a l'è tanto äta 
che no çerco ciù ninte intorno a mi. 

Categorîa:Conponiménti in lìgure
O fiore into gòtto

Opera letiaia in zeneise do Doardo Firpo

**O fiore into gòtto**



Gh'ëa un çê freido e lontan

de d'äto a-o bòsco instecchïo,

ma inti cianelli zà verdi

s'arviva i còlchici lilla;

a-i pê de qualche muagetta

spontava a primma viovetta.



Campann-e vegnìvan à sciammi

da-e lontananse di monti,

da-i orizzonti di anni,

quande me paiva che o mondo

nasciùo o fosse con mi.



Ægue de primmaveia

sott'a-e rammette fiorïe,

comme me paiva che allöa

cantasci solo pe mi!



Oh, carovane de nuvie

calme a-i tramonti in sciô mâ

e contemplæ dietro a-i veddri,

quanto m'æi fæto pensâ!



Malinconia,

comme ciù fïto do tempo

ti desfi e cöse do mondo!

Ma e primmaveie ritórnan

e mi rinascio con lô.



Son comme o fiore into gòtto

che mentre o meue cianin

pe ògni sô che ritorna

o se repiggia un pittin. 

Categorîa:Conponiménti in lìgure
Ciàmmime un pò unna mattin

Opera letiaia in zeneise Doardo Firpo

**Ciàmmime un pò unna mattin**



Quande inte belle mattinn-e

lìmpide de primmaveia

che longo e spiagge marinn-e

pâ unna farfalla ògni veia,

e o sô o l'inonda de luxe

l'ànima, o mâ e e campagne,

e pan sospeise inte l'äia

insemme a-e nuvie e montagne,

l'antigo dubbio o me torna;

saià pròpio vëo che un giorno

s'asmortià tutto pe mi?



Figgeu, che pe-e còste di monti

ti beivi a-e fresche vivagne

appenn-a fiorisce e campagne,

ciàmmime un pò unna mattin.



Chissà che da qualche rianello,

da qualche ramma de pin

no te risponde un pittin. 

Categorîa:Conponiménti in lìgure
Da-o tempo ciù lontan

Opera letiaia in zeneise Doardo Firpo

**Da-o tempo ciù lontan**



In sce l'immensitæ do pròu marin

tutte e pëgoette à Ponta Ciappa van;

màngian l'erba turchinn-a da mattin.



Da o tempo ciù lontan

can e pastô o grande vento o ê scöre,

ma dove vàddan manco lô no ô san,

e rèstan quæxi tutte pe cammin

lasciando à galla appenn-a qualche fiore. 

Categorîa:Conponiménti in lìgure
Ciammo o martinpescòu

Opera letiaia in zeneise Doardo Firpo

**Ciammo o martinpescòu ch'o pòrte l'öa...**



...de belle ægue nette

quande co-o becco affiòu pâ ch'o fracasse

un spegio de cristallo,

ma o canto malincònico do gallo

in mezo a-a neutte o pâ

un crïo ch'o se perde in mezo a-o mâ. 



Sento pösâme in sciâ lontann-a sponda

vixin a-o nònno a-i giorni sensa scheua,

e o canto che sentivo in lontanansa

zà fin d'allöa o me strenzeiva o cheu.



Chi ghe l'aveiva dïto a-o cheu piccin

che o tempo o xeua?

e chi à dubitâ de l'avvegnî?



A caravella ch'a batteiva o mâ

a sperava de vedde unn'ätra sponda,

ma à chi into tempo o nàvega

ògni stagion l'è unn'onda

verso o silensio d'unna riva mòrta.



E mi che intanto nàvego

mentre che l'onda a franze,

ciammo o martinpescòu ch'o pòrte l'öa

de belle ægue nette

quande co-o becco affiòu pâ ch'o fracasse

un spegio de cristallo. 

Categorîa:Conponiménti in lìgure
L'òrto

Opera letiaia in zeneise de Doardo Firpo.

### ''L'òrto''
Bello pe sempre l'òrto inta mattin
serròu da træ muagette, in riva a-o mâ
e o çipresso sottî lì da-a vixin,
quande tutta sprussâ de margaitin
a succa in sciâ muagetta a pâ giassâ.

Bella pe sempre l'ægua inta conchetta
quande unn'agoggia d'ægua a se â trapann-a,
e unna feuggia d'olivo a se gh'ormezza;
bello pe sempre o ciòcco da campann-a
che o vento fresco o pòrta sciù da-o mâ.

Bello pe sempre ascì quande lampezza
in scê còste lontann-e da rivëa
e ceuve in sciâ leituga e a scorsonea;

bella pe sempre a vegia cansonetta:
*Gianchi con i cavelli comme o lin*. 

Categorîa:Conponiménti in lìgure
A casa cô de nèspoa

Opera letiaia in zeneise Doardo Firpo.

### '''''A casa cô de nèspoa'''''

Ògni vòtta che emmo da passâ
rasente a-a casa vegia in vista a-o mâ,
- o mâ o l'è quæxi sempre pin de çê
con de scciummette gianche -
ricordemmo i amixi che son stæti
pe tanti anni in quella paxe, finn-a
che l'öa ch'a vegniva da-a Castagna
e a s'allargava à çerci in sciâ campagna,
comme a leva do scangio a l'é scattâ.

L'é stæto quande l'ùnico figgeu
co-i euggi pin de luxe o gh'é mancòu.
E allöa son andæti via, lontan
da-e muage di sò vegi,
portando chissà dove o sò magon.

E mi quello che ciù me fa pensâ
tornando à questi pòsti,
l'é vedde comme o tempo o l'allivella
tutti i eventi e comme o se sigilla
in sciô relitto ciù che l'ægua in mâ.

Coscì ritorna o sô ògni mattinn-a
à inluminâ a casa cô de nèspoa,
o fî de l'orizzonte in scî çimelli
e i bastimenti
che scàppan d'inte ramme comme oxelli. 

Categorîa:Conponiménti in lìgure
Portofin (poexia)

Opera letiaia in zeneise Doardo Firpo

**Portofin **



O monte o va zù sensa un ærboo

ma l'érica fiorïa

a mette un sprusso pàllido into zerbo

E andemmo pe l'äia tranquilla

leggeri in scê rocce marinn-e

anche e prìe pâ che ô sàccian

d'ëse ciù vixinn-e a-o çê:

se dieiva che respïan

comme l'erba ch'ò da-i pê.

Ecco che spóntan i pin!

Son càreghi de pigne e candeiette

e me pan tutti ærboëti de Natale.

Tutti son fermi e càntan sensa vento.

Se ammiemmo in basso, lontan,

in sciô cian verde marin,

veddemmo un gianco pontin

ch'o va desperso sbandòu;

o l'é un öchin e o ne pâ

unna farfalla in sce'n pròu.

E ròcce do golfetto

sprofóndan inte l'ægua de smeraldo,

e o sô ch'o ven zù pàllido

da-e ombre de pinete

o mette un freido de lunn-a

a-i bassifondi incantæ.

Chinâ à San Fruttuoso

a-o nasce da mattin

ò l'imprescion de cazze

dentro à un fiore marin 

Categorîa:Conponiménti in lìgure
Seia à Vernasseua

Opera letiaia in zeneise Doardo Firpo

**Seia à Vernasseua**



I lummi in riga se spëgian

into golfo turchin

e comme còrde d'öo

trémman e seunnan

dentro à l'arco marin.



Un solitario gossetto

sistro in scê mòbili còrde,

o dòrme in mezo a-a marinn-a,

a-o vento fresco di monti

a lenta onda a se ô ninn-a.



Vixin a-a çimma do Fasce

ecco, gh'é a lunn-a ch'a nasce

e a caccia perle in sciô mâ.



E òua e onde che arrìvan

da-a parte de Portofin

camàllan o ciæo de lunn-a

e ô làscian chì in sce l'ænin. 

Categorîa:Conponiménti in lìgure
Boccadâze (poexia)

**Boccadâze** a l'è in opera letiaia in zeneise Doardo Firpo

### ''Boccadâze''
A Boccadâze ancheu
fan e regatte e onde
urlan mentre se scoran
in sciu pe-o portixeu.
Investan a casetta rossa che l'é de punta
e arrivan da un barcon
a bagna unna strapunta.
- Che destacchæ ciù i gossi!...
- sento sbraggia un pescou,
e intanto che me gio
resto bello assuppoou.

### Testo integrale
De votte succede che tra onda e onda
se stende comme un'improvvisa calma;       
deslengua e sc-ciumme là vixin a-a sponda
e in te l'aia impregnà de bon arsilio
no resta che un silensio un po stupio.
A poco a poco sento nasce in gìo
voxi velae, poi sbraggi de figgèu,
chi scava in te l'aenin, chi zèuga allèa,
chi travaggia a 'na barca, chi a 'na rae;
unna galinn-a a crocca in sce ’na proa,
un’atra a pitta l'aiga da-a scuggèa.
Dormiggia un gatto in meso a due bibbinn-e,
pisaggia unna veggetta sorva a un scain;
chi èuggezza da un barcon, chi sta in sce-a porta
a gòdise l'odò do vento maen;
chi tegne o chèu in te rèuze, chi in te spinn-e,
chi in mille moddi a vitta se conforta.
O Boccadàze, quande in ti se chinn-a
sciortindo da-o borboggio da çittae,
s’à l’imprescion de ritornà in ta chinn-a
o de cazze in te brasse d’unna moae.
Pà che deslengue un po l’anscia da vitta
sentindo comme lì seggian fermae
ne-a bella intimitae da to marinn-a
a paxe antiga e a to tranquillitae.
Pà che se pòse un’improvvisa calma
fra onda e onda anche dentro a-o chèu
ma appenn-a te se gia torna e spalle
ecco che arriva pronta a nèuva ondà
e torna o bollezumme in meso a-o mà.

Categorîa:Conponiménti in lìgure
Divo Laurentio

Opera letiaia (sonetto) in zeneise Doardo Firpo

### ''Divo Laurentio''
Grixa scuggëa de marmi tramandâ
da-i sécoli gloriosi e da-a potensa
d'un pòpolo ch'o l'à sarsïo o mâ,
l'é San Lorenso in tutta a sò imponensa.

Comme un mâ d'onde o l'é un continuo andâ
de gente intorno a questa mole inmensa,
che indifferente e ferma a pâ aspëtâ
a-o lento andâ do tempo in obbediensa.

Tutto in scê vege prìe gh'à scrïto i anni;
ògni minuto gh'é restòu inciso,
guære, conquiste splendide, malanni.

Quande me fermo à contemplâ m'avviso
de lëzighe un poema de mill'anni:
l'Inferno, o Purgateuio e o Paradiso.

Categorîa:Conponiménti in lìgure
L'ægua äta

Opera letiaia in lengua zeneise do Doardo Firpo

### L'ægua äta
O mignin mòrto l'ò cacciòu in mâ
vixin a-o ciæo de lunn-a;
l'ò visto destaccâse à pöco à pöco,
méttise in viägio verso l'ægua äta.

Pöveo mignin, se m'astrenzeiva o cheu;
pösòu in sce'n fianco o paiva un cavallin
de legno pe-i figgeu...
in gïo se gh'açendeiva de stellette

che de continuo ne luxiva o mâ... pòi
l'ò lasciòu solo à navegâ inta neutte... 

Categorîa:Conponiménti in lìgure
Zena de neutte da-i monti

Opera letiaia in zeneise do Doardo Firpo.

### '''Zena de neutte da-i monti'''
Vegnî zù de seia da-i monti
fra e erbe äte e fiorïe
e a lunn-a deserta in sciô mâ...

nuâ comme in mëzo à de onde
dove, into pöco barlumme,
e margherite gallézzan
e invéstan comme de scciumme...

e vedde Zena lontann-a
fra i monti scùi e a marinn-a,
tägnâ de feugo ch'a tremma
pösâ in sce l'äia do mâ... 

Categorîa:Conponiménti in lìgure
Arregordo do Blocco

Opera letiaia in zeneise de Martin Piaggio in scio Blocco de Zena do 1800.

## ''Arregordo do Blocco''
Giorno, e nêutte o çervello me lambicco
Per poeì capî, per cöse ho da ëse secco,
C'ûn muro lungo, affiôu pezo che ûn micco,
D'ûn cô ciù verde, che no n'è o festecco;

Cose me serve d'ëse tanto ricco
Se non posso scricchî, se appenn-a lecco
Un pö de broddo faeto cö lambicco,
E mangio tanto, quanto peiza ûn stecco!

No posso passeggiâ, se no n'ho o bacco,
Quando me mescio tûtte e osse ciocco,
E se m'assetto ammïo ben cose sciacco;

Ho a testa vêua, stordïo comme ûn allocco;
Da cose mai deriva tanto acciacco?
Mae moae me concepì in tempo do blocco.

Categorîa:Conponiménti in lìgure
San Fruttuoso (poexia)

Opera letiaia in zeneise de Nicolin Baçigalô


**San Fruttuoso**
Comme un dàttao de mâ ti pai serròu

ne l'enorme muagion de Portofin,

che zù a picco o pâ stæto scöpellòu

dai Ciclopi in sce un mâ sempre turchin.

San Fruttuoso, ti ê verde e profummòu

dai aromi de alighe e de pin,

e feliçe perchè ti ê segregòu

dai costummi avviziæ di tò vexin.

Ma ciù ardïo procaccin t'à visto a storia,

me o dixe quell'artiscimo torrion

e e tombe antighe da famiggia Doria.

E ne deve ancon vive a tradizion,

benchè inçerta ne segge ogni memoria,

into sangue da tò popolazion.

Categorîa:Conponiménti in lìgure
A Lidia

Opera letiaia in zeneise de Nicolin Baçigalô, da Orazio, *Odi*, Libro I, *Ode XXV*.

### ''A Lidia''
Zà i battosammi a-i tò barcoin serræ
piccando fan do fô meno do bello,
né te fan ciù addesciâ da l'anscetæ
fando o bordello!

E a pòrta ch'a l'ëa continuamente
arvi e særa in scê mappe à sbattaggiâ,
ghe piaxe de pösâse in sciô battente
sensa mesciâ.

E zà ti senti meno o tò galante
vegnîte à sbraggiâ sotto do barcon,
ne-e neutte longhe: Lidia, perdiesante,
ti dòrmi ancon?

Vegia e sola, accocciâ int'un caroggin,
espòsta à l'ægua e a-o sbattaggiâ do vento,
ti ti sìi sensa effetto a-i libertin
pe tiâli drento;

e un feugo de libìdine rientrâ
che o l'infuria e cavalle in via d'amô,
o tò cheu de marsumme o l'açendià,
e co-o bruxô

de vedde che l'allegra zoventù
a s'adòrna de lélloa e de mortin,
e e feugge vege che no sèrvan ciù
a-e dà a-o spassin. 

Categorîa:Conponiménti in lìgure
Lengue sino-tibetann-e

A famiggia de **Lengue sino-tibetann-e** a comprende çirca 250 lengue, parlæ inte l'Asia de levante. E lengue de 'sta famiggia son e segonde ciû parlæ do mondo.

## Clascificaçion

A clascificaçion ciû conosciûa a l'è quella de James Matisoff:

**Sino-tibetann-e** (Matisoff)
* **[[Lengua cineise|Cineise]]**
** Mandarìn
*** Lengua mandarìn Standard
*** Jin
** Wu
*** Shanghaineise
*** Hui
** Cantoneise
*** Pinghua
** Min
*** Taiwaneise
** Xiang
** Hakka
** Gan
* **Tibeto-Burmàn**
** **Kamarupan**
*** Kuki-Chin-Naga
*** Abor-Miri-Dafla
*** Bodo - Lengua Garo
** **Himalayish**
*** Maha - Kiranti
*** Tibetàn
*** Lengua lepcha
** **[[Lengua qiangic |Qiangic]]**
** **Jingpho-nungish-Luish**
*** Kachin - Jingpho)
*** Nungish
*** Luish
** **[[Lengua yi|Yi]]-[[ Lengua Burmeise |Burmeise]]-[[ Lengua naxi|Naxi]]**
** **[[Lengua karen|Karenico]]**
** **[[Lengua bai|Bai]] **

## Veddi ascì
* Classificaçion de lengue

## Âtri progètti
Elenco de Lengue

**Elenco de Lengoe** do mondo pe o nummero de parlanti:

*Lengue indoeuropee (~48% da popolaçion mondiâ)
*Lengue sino-tibetann-e (~23%)
*Lengue niger-kordofaniann-e (~10%)
*Lengue afroasiatiche (~5%)
*Lengue austronesiann-e (~5%)
*Lengue elamo-dravidiche (~3%)
*Lengue altaiche (~3%)
*Lengua giapponeise (~2%)
*Lengue austroasiatiche (~1 %)
*Lengue uraliche (~0,4%)
*Lengue caucasiche (~0,2%)
*Lengue nilo-sahariann-e (~0,12%)
*Lengue indiann-e di aticen (~0,12%)
*Lengue Tupì-Guaranì (<0,1%)
*Lengue Nakho-Dagestaniann-e (<0,1%)
*Lengue Nachi (<0,1%)
*Lengue maya (<0,1%)
*Lengue Uto-Azteche (<0,1%)
*Lengue Na-Dené (<0,1%)
*Lengue Khoisann-e (<0,1%)
*Lengue algonchinn-e (<0,1%)
*Lengue salish (<0,1%)
*Lengue wakashann-e (<0,1%)
*Lengue muskogeann-e (<0,1%)
*Lengue siouann-e (<0,1%)
*Lengue irochesi (<0,1%)
*Lengue Caddoan (<0,1%)
*Lengue Hokan (<0,1%)
*Lengue plateau penutiann-e (<0,1%)
*Lengue mixe-zoqueèn (<0,1%)
*Lengue tucanoann-e (<0,1%)
*Lengue kiowa-tanoann-e (<0,1%)
*Lengue oto-mangueann-e (<0,1%)
*Lengue misumalpann-e (<0,1%)
*Lengue chibcha (<0,1%)
*Lengue macro-ge (<0,1%)
*Lengue panoann-e (<0,1%)
*Lengue caribe (<0,1%)
*Lengue mataco-guaicuru (<0,1%)
*Lengue arawakann-e (<0,1%)
*Lengue araucaniann-e (<0,1%)
*Lengue eschimo-aleutinn-e (<0,1%)

## Vôxe corelæ
* Lengoìstica

## Colegaménti estèrni
* 

Categorîa:Lenguistega
Categorîa:Famìgge lenguìstiche
Senza cetra

Opera letiaia in zeneise Doardo Firpo.

### '''''Senza cetra'''''
Perché in silensio pâ che vive o lìgure
indifferente a-i inni da Poexìa,
mancandoghene l'estro e l'armonia
a-o linguaggio che s'usa dispressâ
tacciàndolo de vero trafficante
solo taggiòu pe l'arte do mainâ,
andæ, çercælo là in quelle casette
rùsteghe, vege, meze deroccæ,
ma co-i barcoin averti in faccia a-o mâ,
ma con o teito sotta e oeive e i pin
à San Fruttoso andæ de Portofin,
dovve canta a natùa poemi eterni;
dovve se vedde a-o nasce da mattin,
quande s'addescia l'öxellin ferrâ
o çê fâse de perla e o mâ turchin
dovve se vedde, inta profonda neutte,
i pianeti rifléttise in sciô mâ...

fantasmi luminosi i bastimenti
comme in seunno lontan se vedde andâ
mentre o silensio o pòrta solo o canto
che in scî scheuggi imbottïi ghe canta o mâ...

e se gonfiei e veie a-a fantasia
fùnebre nave chì veddiei vegnî,
da-o Medio Evo lìgure sciortïa:
un Döia mòrto o vegne chì à dormî,
à San Fruttoso, sotta l'abbaçìa.
Se e piràmidi son pe-i Faraoin
di mausolei pe l'eternitæ,
i Döia se son scelti Portofin
e un mâ fremente con l'umanitæ.

Se vorriei dî che là no gh'é o poeta
perché ghe manca a cetra pe cantâ,
arpa che canta a-i venti l'é a pineta;

perché e pascioin do cheu lê o no sa dîle?...
l'ulivo malincònico e gentile
o parla lê co-e feugge sò d'argento;
canta a natùa pe lê, ghe canta o vento.

Perché a poesìa ch'o sente o no â sa scrive?...
diò che ve sbaliæ de gròsso, amixi;
lê o no â canta perché in silensio o â vive.

Categorîa:Conponiménti in lìgure
Umide ciumme

Opera letiaia in zeneise de Plinio Guidoni

### ''' Umide ciumme'''

Umide ciumme de l'öchin spellòu 
inte creuze de lagrime 
pe-o grixo denso de'na stanca fumëa

A se contorçe a feuggetta 
e con fadiga a xeua 
orfana ormai da ramma 
verso boschi mäveggia de colori 
euggi de seu 
de 'na vergine gexa illuminâ 
da fresche voxi.

Categorîa:Conponiménti in lìgure
Orba de l'astrolabio

Opera letiaia in zeneise de Plinio Guidoni


** Orba de l'astrolabio **

Orba de l'astrolabio 
veia verde feliçe 
solo vivendo refùo 
de glorie frexettæ 
da penne d'oca 
a-o canto malizioso da sirena. 

Ninte de'n sbatte d'äe 
franco a-o razoâ da murena 
e a-a luxinga de cäe 
axillo rionda 
in to celeste de d'äto a-o promontöio 
e zù rasente l'onda. 


Categorîa:Conponiménti in lìgure
Das alte jahr vergangen ist

Opera letiaia in zeneise de Plinio Guidoni

** Das alte jahr vergangen ist **

Ciæo de lunn-a 
in sciô Speron 
e macce neigre. Sciuscia a tramontann-a. 
Tra costo e costo fiarsoe de nuvie 
recàmman incantéximi: son i fantàximi 
che pe fin d'anno arrecheuggian 
i sò ravatti e partan 
pe'n neuvo viagio. 

A stracòlla saccæ 
de risate e lamenti 
de sospïi, de silensi, 
de tante cöse che convegne ascordâ 
e in faccia o fattoriso 
de chi sa tutto. Van. 
Quande se leva 
o crïo do vento ch'o spennaggia e ramme 
son zà lontan. 

## Nòtte


Categorîa:Conponiménti in lìgure
Festa a-o Palaçio do Prìnçipe

Opera letiaia in zeneise de Plinio Guidoni

### ''Festa a-o Palaçio do Prìnçipe''
S'alsa o sipäio: l'imperatô spagnòllo, 
marso de maottìe, 
o domanda, in segreto, pe-a neutte 
doe zóvene do pòsto à l'ammiraglio 
(quande se cheugge un fiore in mezo à'n pròu 
se peu streppâ sensa tanti rimòrsci). 
Lingue de feugo se intréssan 
dipinzendo in scê veie scioæ da-o vento 
frenexie de serpenti, 
mentre sirene, fresche comme euggiæ, 
schìttan riendo in sciô vellùo do manto.

Calla o sipäio. Mangémmoçe i pistacci: 
o primm'attô o s'è scangiòu vestî; 
a commedia a conta un ätro fæto, 
a pâ unna novitæ, tutti se sciàllan, 
s'attreuvan poïa, s'impéttan, se commeuvan. 
Pòi tàxan, 
e invece de pensâ 
se làscian rebellâ 
comme un vagon de cöa.

In mezo a-o colonnato se ghe zëa, 
un çê de ciongio o se presenta a-o largo; 
ma o mainâ ch'o l'ammiava l'orizzonte 
e o zugava co-e nuvie e con l'öchin 
o l'è mòrto in sciâ coffa.

Categorîa:Conponiménti in lìgure
Maccaia, nuvie basse, bollezzumme

Opera letiaia in zeneise do Plinio Guidoni

### '''''Maccaia, nuvie basse, bollezzumme'''''
Maccaia, nuvie basse, bollezzumme 
davanti a-a mænn-a; 
davanti a-a galleria 
'nna muägia de nebbia e de sproin. 
A galëa a n'aspëta, 
n'aspëta a fila di cäri bestiamme... 
Arriviëmo à destin? 

E ancheu mi penso 
a-o Meu Vegio, a-e torce 
a-i cäsci, a-i sbraggi 
de tutti quelli cæn sensa moriaggi, 
scciavi lô ascì... 
a-i barconetti inciödæ 
a-o locciâ do vagon 
e à quella longa fïa d'infamitæ 
sensa raxon.

Penso a-e teu tresse bionde e a-o çê de mazzo 
e a-o döçe chitarrin 
ch'an fæto à tòcchi à son de carcagnæ... 
Arriviëmo à destin?

Xeua canson, 
xeua lontan, ma taxi: 
questa a no l'é 'nna stöia da contâ; 
mëgio ascordâselo 
o trovatô provensâ. 
Da-o sangue de'nna reusa 
nasce un pendin de cristallo 
sensa un lamento; 
ærta de d'äto à Arbâ passa unna lödoa: 
a va verso ponente, 
controvento.

Categorîa:Conponiménti in lìgure
Passaggio de l'òmmo

Opera letiaia in zeneise de Plinio Guidoni

### ''''' Passaggio de l'òmmo ch'o crïa'''''
Passaggio de l'òmmo ch'o crïa 
e o no crïa 
in sciô ponte crenòu 
da'n scroscî de cadenn-e. 
Ô scöran immòbili scùe 
lontann-e vixinn-e 
doe secche figùe. 
Difende da-o gianco 
silensio de l'urlo 
dipinta in sciô sfondo 
a drïta fummadda de'n barco.
Ma inonda i colori do quaddro 
a luxe de l'euggio strinòu 
de l'òmmo ch'o passa 
e pende into veuo 
un brasso e l'ätro o s'aggroppa 
à 'n raggio de sô 
tra nuvie de stoppa.

Categorîa:Conponiménti in lìgure
L'ægua a l'è storbia

Opera letiaia in zeneise de Plinio Guidoni.

### ''''' L'ægua a l'é storbia '''''
L'aægua a l'é storbia. A galla 
pittette gianche. 
Chi ponze l'onda 
son i mùzai piccin 
e l'é da 'n pò che no se vedde l'aega.

'Nna vòtta gh'ëa i corsæ 
e tutte e corpe ëan e lô. 
Ma stamattin, silensio: 
solo l'àgave a canta 
a l'é feliçe do sò destin.

Drïta into sô, 
quande a scioisce a meue, 
a meue d'amô.

Categorîa:Conponiménti in lìgure
Siegfried Richter (poexia)

Opera letiaia in lengua zeneise de Plinio Guidoni.

**Siegfried Richter** 

Siegfried Richter, obergefreiter 
rissi da çiçilian, pe 'nna scavenn-a 
consummòu da-o tétano à Framùa 
(in gloria da grande Germania) 
o no l'à visto e gritte 
corrî leste in sciô sô 
pe sciorbî o celeste do mattin. 
E zà ascordâ da tempo 
a l'à perso o colore a cartolinn-a 
do sò paisetto lontan, 
appeiso à 'n fî de fumme 
drïto inte l'äia finn-a.

## Nòtte


Categorîa:Conponiménti in lìgure
Lamento pe-a çivetta

Opera letiaia in zeneise de Plinio Guidoni


** Lamento pe-a çivetta **

Çivetta, seu predestinâ, 
che fin t'æ fæto dòppo quella seia 
che t'ò sentïo cantâ sciù pe San Ròcco? 
Tutti te créddan segno de desgraçia, 
ma l'é perché no san 
a poïa ch'a t'accompagna 
da-o giorno da creaçion, quello tremmâ 
de äe arrensenïe 
e a luxe gianca di tò euggi riondi. 
Eppure giàppan 
che l'é stæto pe ti se à San Fruttoso 
an ammassòu 'na dònna in mëzo a-e ròcche 
e se a gragneua a s'é sfogâ inte l'òrto. 
Ti î senti dî 
che ti saiësci a voxe de'n destin 
ch'o pòrte sangue, mòrte e distruçion, 
ma in concluxon no çèrcan de accapî, 
quello che veuan l'é levâte da mëzo 
e intanto làscian che l'òmmo do cappusso 
o continue o governo do timon. 

Ma ti, che fin t'æ fæto, mæ çivetta, 
seu desgraçiâ? 
Aviæ vosciùo criâ 
e dîte: Scappa, ch'ò visto derrê à un ærboo 
o contadin co-o scceuppo ch'o te çerca! 
Ma a voxe a m'é mancâ. 

Da quello giorno 
ògni tanto te veddo xuâ 
feliçe 'n çê tra sciammi de passoëte, 
ciù vexinn-a de noätri a-o gran mistero.


Categorîa:Conponiménti in lìgure
A çittæ deserta

Opera letiaia in zeneise de Plinio Guidoni


** A çittæ deserta **

Perché a seunna a campann-a a San Donòu 
se a çittæ a l'è deserta? 
I crïi e i centi de l'ùrtima neutte 
son mòrti in scê muäge 
e 'n fonzo neigro o l'è nato inta vasca, 
sensa musccio d'in gïo; solo cemento 
e 'n scracco secco de vegio sott'a-o sô. 

Se questa a l'è a çittæ, no gh'è raxon 
che un zóveno gaggiardo pe sarvâla 
o se fasse ammassâ: 
a-o ciòcco da campann-a, 
anche o sò sangue sùbito o secchià. 


Categorîa:Conponiménti in lìgure
Facce de chissà chi

Opera letiaia in zeneise de Plinio Guidoni


** Facce de chissà chi **


Facce de chissà chi 
ch'incontro ògni mattinn-a: 
femmo a mæxima stradda; 
n'aspëta un ätro giorno, grixo, 
e, comme tutti, pin de novitæ 
che conoscemmo zà. 

Un giorno grixo... 
grixo comme sei voì, 
facce de chissà chi mëze addormïe. 
Mi ve conoscio tutte, 
ma se dovesse dî 
o cô di vòstri euggi, l'esprescion, 
i nasi, e bocche, e oëge, 
no saviæ... 
Pe mi sei tutte pæge, 
facce de chissà chi: 
ombre sensa contorni 
fisse inte'n spegio 
appannòu da-o fumme 
da mæ malinconia. 

Ma sei coscì davvei? 
Ò no son mi che stanco 
de fâ tutte e mattinn-e a stessa stradda 
incontro à un giorno ch'o no l'à de dæta 
no riescio ciù à capîve? 
Ò no son mi che, fòrse, 
ve daggo colpe che no meritæ? 
E se avesci ciù fòrsa 
de quante ne agge mi? 
Allöa mi ve domando: 
dæme 'na man se poei... 
No diggo tanto: 
fæ conto d'aggiuttâ 'n òrbo co-o bacco 
ch'o l'agge perso 
o scæn do marciapê... 
Ma se pe caxo 
o grixo che mi veddo 
pesâ in scî vòstri euggi o fïse penn-a, 
allöa fæme sentî 
o dô do vòstro cheu, 
e mi corriò!... 
Corriò pe dâve quello pöco che ò, 
facce de chissà chi, 
facce de fræ.


Categorîa:Conponiménti in lìgure
Scheuggio ferrâ

Opera letiaia in zeneise de Plinio Guidoni


** Scheuggio ferrâ **


Cornetti, gritte e chissà quali bestiëte 
t'an pertusòu pe sécoli 
e chi pösava o gommio 
in sciâ tò schenn-a dùa, 
pinn-a d'agogge e lamme de cotello, 
rexistendo a-a tortùa, 
ò, se o doveiva aveine de raxoin! 

A mæ raxon t'ëi ti, quande into sô 
comme Esterinn-a ti rispondeivi riendo 
a-o reciammo de l'onda. 
E no l'ò mai capïo cöse ve dïvi.


Categorîa:Conponiménti in lìgure
Gallette e salacche

Opera letiaia in zeneise de Plinio Guidoni

### '''''Gallette e salacche'''''
Mòlla i ormezzi e vanni,figgio mæ: 
o mâ o l'é tempo eterno e l'onda a batte 
comme o respïo de'n cheu quand'o l'aspëta. 
Là t'attroviæ bonasse 
e gianchi derrùi de scciumma, 
l'ödô de mæn e o vento di tramonti 
e i longhi giorni arsi de fadiga. 
E là, in sciâ coffa, tra o sartiamme teiso, 
solo co-o mistero do çê, 
'na voxe ardïa a te dià chi t'ê 
e o perché da tò vitta e do destin.

Pe niätri chì, mëzi addormiggiæ, 
ch'emmo refuòu pe chissà quali orizzonti 
e gallette e e salacche da tò çenn-a, 
s'arve scroscindo 'na dispensa veua 
e a ne creuve de scùo.

Categorîa:Conponiménti in lìgure